Drie vroue gevang wat glo bordeel in George bedryfDrie vroue wat glo ŉ bordeel in George bedryf, is Saterdag in hegtenis geneem. Kaptein Bernadine Steyn, woordvoerder van die polisie, sê die drie vroue is al drie van Sjina. “ŉ Lid van die Suid-Afrikaanse polisie het as ŉ potensiële klant opgetree waarna seks in ruil vir geld aangebied is,” het sy gesê. Die bordeel was uit ŉ privaatwoning bedryf, berig IOL. Hulle sal na verwagting Maandag in die landdroshof in George verskyn.